Rozsudok Všeobecného súdu zo 7. júna 2023 – Shakutin/Rada
(vec T-141/21)1
(„Spoločná zahraničná a bezpečnostná politika – Reštriktívne opatrenia vzhľadom na situáciu v Bielorusku – Zmrazenie finančných prostriedkov – Zoznamy osôb, subjektov a orgánov, ktorým sa zmrazujú finančné prostriedky a hospodárske zdroje – Zaradenie a ponechanie mena žalobcu na zoznamoch – Povinnosť odôvodnenia – Právo byť vypočutý – Právo na účinnú súdnu ochranu – Nesprávne posúdenie“)
Jazyk konania: angličtina
Účastníci konania
Žalobca: Aleksandr Vasilevich Shakutin (Minsk, Bielorusko) (v zastúpení: B. Evtimov, advokát)
Žalovaná: Rada Európskej únie (v zastúpení: S. Van Overmeire, T. Haas a B. Driessen, splnomocnení zástupcovia)
Predmet veci
Svojou žalobou založenou na článku 263 ZFEÚ žalobca navrhuje po prvé zrušenie vykonávacieho rozhodnutia Rady (SZBP) 2020/2130 zo 17. decembra 2020, ktorým sa vykonáva rozhodnutie 2012/642/SZBP o reštriktívnych opatreniach voči Bielorusku (Ú. v. EÚ L 426I, 2020, s. 14), a vykonávacieho nariadenia Rady (EÚ) 2020/2129 zo 17. decembra 2020, ktorým sa vykonáva článok 8a ods. 1 nariadenia (ES) č. 765/2006 o reštriktívnych opatreniach voči Bielorusku (Ú. v. EÚ L 426I, 2020, s. 1), po druhé rozhodnutia Rady (SZBP) 2021/353 z 25. februára 2021, ktorým sa mení rozhodnutie 2012/642/SZBP o reštriktívnych opatreniach voči Bielorusku (Ú. v. EÚ L 68, 2021, s. 189), a vykonávacieho nariadenia Rady (EÚ) 2021/339 z 25. februára 2021, ktorým sa vykonáva článok 8a nariadenia (ES) č. 765/2006 o reštriktívnych opatreniach voči Bielorusku (Ú. v. EÚ L 68, 2021, s. 29), a po tretie rozhodnutia Rady (SZBP) 2022/307 z 24. februára 2022, ktorým sa mení rozhodnutie 2012/642/SZBP o reštriktívnych opatreniach vzhľadom na situáciu v Bielorusku (Ú. v. EÚ L 46, 2022, s. 97), ako aj vykonávacieho nariadenia Rady (EÚ) 2022/300 z 24. februára 2022, ktorým sa vykonáva článok 8a nariadenia (ES) č. 765/2006 o reštriktívnych opatreniach s ohľadom na situáciu v Bielorusku (Ú. v. EÚ L 46, 2022, s. 3) v rozsahu, v akom sa ho tieto akty týkajú
Výrok rozsudku
Žaloba sa zamieta.
Pán Aleksandr Vasilevich Shakutin je povinný nahradiť trovy konania.
____________
1 Ú. v. EÚ C 182, 10.5.2021.